**Αρχές Οικονομικής Θεωρίας: Παλαιά θέματα Ασκήσεις (ομάδα Γ και Δ) ημερήσιων ΓΕΛ 3ου κεφαλαίου (2000-2022)**

**ΟΜΑΔΑ Γ 2003 Επαναληπτικές**

Να μεταφέρετε στο τετράδιό σας τον παρακάτω πίνακα, τα δεδομένα του οποίου αναφέρονται στην παραγωγή και στο κόστος παραγωγής μιας επιχείρησης που λειτουργεί στη βραχυχρόνια περίοδο.

|  |  |  |  |  |  |  |
| --- | --- | --- | --- | --- | --- | --- |
|  ΜονάδεςΕργασίας (L) | ΣυνολικόΠροϊόν (Q) | ΜέσοΠροϊόν (AP) | ΟριακόΠροϊόν (MP) | Μέσο ΜεταβλητόΚόστος (AVC) | ΟριακόΚόστος (MC) | ΜεταβλητόΚόστος (VC)  |
| 4 |  | 14 | 20 |  | 436,8 | 34944 |
| 5 |  |  |  |  | 624 |  |
| 6 | 78 |  |  | 672 | 1092 |  |
| 7 | 84 | 12 | 6 | 728 | 1456 | 61152 |

**Γ1** Με δεδομένο ότι, όταν η επιχείρηση απασχολεί πέντε εργάτες το μέσο προϊόν γίνεται μέγιστο, να συμπληρώσετε τα κενά του πίνακα. Στην απάντησή σας να φαίνονται οι σχετικοί υπολογισμοί. **Μονάδες 20**

**Γ2** Να υπολογίσετε το μεταβλητό κόστος της επιχείρησης, όταν παράγει 80 μονάδες προϊόντος. **Μονάδες 5**

**ΟΜΑΔΑ Γ 2004 Επαναληπτικές**

Να μεταφέρετε στο τετράδιό σας τον παρακάτω πίνακα, τα δεδομένα του οποίου αναφέρονται στην παραγωγή και στο κόστος παραγωγής μιας επιχείρησης που λειτουργεί σε βραχυχρόνια περίοδο.

|  |  |  |  |  |  |
| --- | --- | --- | --- | --- | --- |
| **Αριθμός****Εργαζομένων (L)** | **Οριακό****Προϊόν (MP)** | **Μέσο****Προϊόν (AP)** | **Συνολικό****Προϊόν (ΤΡ)** | **Οριακό****Κόστος (MC)** | **Μεταβλητό****Κόστος (VC)** |
| 0 | – | – | 0 | – | 0 |
| 1 | 20 | ; | ; | 4,5 | ; |
| 2 | ; | ; | 50 | ; | 210 |
| 3 | ; | 20 | ; | 6 | ; |

**Γ1** Να υπολογίσετε το κόστος της πρώτης ύλης ανά μονάδα προϊόντος, αν οι μεταβλητοί παραγωγικοί συντελεστές είναι η εργασία και η πρώτη ύλη και γνωρίζουμε ότι ο εργατικός μισθός είναι 30 ευρώ. **Μονάδες 6**

**Γ2** Χρησιμοποιώντας τους κατάλληλους τύπους και καταγράφοντας τους υπολογισμούς στο τετράδιό σας, να συμπληρώσετε τα εννέα κενά, στα οποία υπάρχουν ερωτηματικά. **Μονάδες 9**

**Γ3** Να υπολογίσετε πόσο θα αυξηθεί το κόστος παραγωγής, αν η επιχείρηση αυξήσει την παραγωγή της από 40 σε 55 μονάδες προϊόντος. **Μονάδες 10**

**ΟΜΑΔΑ Γ 2006**

Τα δεδομένα του παρακάτω πίνακα αναφέρονται σε μια επιχείρηση που λειτουργεί στη βραχυχρόνια περίοδο. Η εργασία (L) αποτελεί τον μοναδικό μεταβλητό συντελεστή παραγωγής και η αμοιβή της είναι 60 ευρώ.

|  |  |  |  |  |
| --- | --- | --- | --- | --- |
| **Μονάδες****Εργασίας (L)** | **Συνολικό****Προϊόν (Q)** | **Οριακό****Προϊόν (ΜΡ)** | **Μεταβλητό****Κόστος (VC)** | **Μέσο Μεταβλητό****Κόστος (AVC)** |
| 0 |  |  |  | - |
| 1 |  |  |  | 7,50 |
| 2 |  |  |  | 6 |
| 3 |  |  |  | 4,50 |
| 4 |  |  |  | 3,75 |
| 5 |  |  |  | 3,75 |
| 6 |  |  |  | 4 |

**Γ1** Να μεταφέρετε στο τετράδιό σας τον παραπάνω πίνακα και να συμπληρώσετε τα κενά του, παρουσιάζοντας τους σχετικούς υπολογισμούς. **Μονάδες 15**

**Γ2** Να εξηγήσετε αν στην περίπτωση της εν λόγω επιχείρησης ισχύει ο νόμος της φθίνουσας ή μη ανάλογης απόδοσης, σε ποια ποσότητα της εργασίας φαίνεται η λειτουργία του και γιατί. **Μονάδες 5**

**Γ3** Να υπολογίσετε το μέσο μεταβλητό κόστος της επιχείρησης, αν αυτή αυξήσει την παραγωγή της από 80 σε 85 μονάδες προϊόντος. **Μονάδες 5**

**ΟΜΑΔΑ Γ 2006 Επαναληπτικές**

Μια επιχείρηση που λειτουργεί στη βραχυχρόνια περίοδο, για την παραγωγή 100 μονάδων προϊόντος, δαπάνησε: 500 ευρώ για πρώτες ύλες, 300 ευρώ για καύσιμα, 800 ευρώ για ημερομίσθια και 300 ευρώ για ενοίκια κτιρίων. Στη συνέχεια, η επιχείρηση αύξησε την παραγωγή της κατά 50% και το μεταβλητό κόστος (VC) διπλασιάστηκε.

**Γ.1** Να υπολογίσετε το μέσο σταθερό κόστος (AFC), το μέσο μεταβλητό κόστος (AVC) και το μέσο συνολικό κόστος (ATC) πριν και μετά την αύξηση της παραγωγής, παρουσιάζοντας τους σχετικούς υπολογισμούς. (Στους υπολογισμούς σας να χρησιμοποιήσετε ένα δεκαδικό ψηφίο).  **Μονάδες 12**

**Γ.2** Να υπολογίσετε το συνολικό κόστος (TC), όταν η επιχείρηση παράγει 130 μονάδες προϊόντος. **Μονάδες 8**

**Γ.3** Να υπολογίσετε τη μεταβολή του μεταβλητού κόστους (VC), όταν η παραγωγή αυξάνεται από 120 σε 130 μονάδες προϊόντος. **Μονάδες 5**

**ΟΜΑΔΑ Γ 2007**

Δίνονται τα παρακάτω δεδομένα μιας επιχείρησης, η οποία λειτουργεί σε βραχυχρόνια περίοδο.

|  |  |  |  |  |
| --- | --- | --- | --- | --- |
| **Αριθμός****εργατών****(L)** | **Συνολικό****Προϊόν****(Q)** | **Μέσο****Προϊόν****(ΑΡ)** | **Οριακό****Προϊόν****(ΜΡ)** | **Μεταβλητό****Κόστος****(VC)** |
| 0 | 0 | - | - | 0 |
| 1 | 5 |  |  |  |
| 2 | 15 |  |  |  |
| 3 | 30 |  |  |  |
| 4 | 40 |  |  |  |
| 5 | 45 |  |  |  |
| 6 | 48 |  |  |  |

**Γ1.** Να μεταφέρετε στο τετράδιό σας τον παραπάνω πίνακα και να συμπληρώσετε τη στήλη:

**α.** του Μέσου Προϊόντος (ΑΡ). **Μονάδες 6**

**β.** του Οριακού Προϊόντος (ΜΡ). **Μονάδες 6**

**γ.** του Μεταβλητού Κόστους (VC), εάν το κόστος της πρώτης ύλης που απαιτείται για κάθε μονάδα παραγωγής είναι 10 ευρώ και η αμοιβή της εργασίας είναι 100 ευρώ ανά εργάτη. **Μονάδες 9**

**Σημείωση**: Να παρουσιάσετε στο τετράδιό σας τους σχετικούς υπολογισμούς που οδηγούν στα αντίστοιχα αποτελέσματα.

**Γ2** Να υπολογίσετε το μεταβλητό κόστος, όταν η επιχείρηση παράγει 42 μονάδες προϊόντος. **Μονάδες 4**

**ΟΜΑΔΑ Γ 2008 επαναληπτικές**

Τα δεδομένα του παρακάτω πίνακα αναφέρονται σε μία επιχείρηση που λειτουργεί στη βραχυχρόνια περίοδο. Η εργασία (L) αποτελεί τον μοναδικό μεταβλητό συντελεστή παραγωγής και η τιμή (αμοιβή) της είναι σταθερή.

|  |  |  |  |  |  |  |
| --- | --- | --- | --- | --- | --- | --- |
|  **Αριθμός****Εργατών (L)** | **Συνολικό****Προϊόν (Q)** | **Μέσο Προϊόν****(ΑΡ)** | **Οριακό Προϊόν****(ΜΡ)** | **Μέσο Μεταβλητό****Κόστος (AVC)** | **Μεταβλητό****Κόστος****(VC)** | **Οριακό****Κόστος (MC)** |
| 3 |  | 100 | - |  | 21600 | - |
| 4 |  |  |  |  |  | 72 |
| 5 |  |  |  | 75 |  | 90 |

**Γ.1** Να μεταφέρετε στο τετράδιό σας τον παραπάνω πίνακα και με δεδομένο ότι το Μέσο Προϊόν (ΑΡ) γίνεται μέγιστο, όταν η επιχείρηση απασχολεί τέσσερις (4) εργάτες, να συμπληρώσετε τα κενά του, παρουσιάζοντας τους σχετικούς υπολογισμούς. **Μονάδες 22**

**Γ.2** Να βρείτε το συνολικό κόστος παραγωγής των 360 μονάδων προϊόντος, όταν το σταθερό κόστος παραγωγής (FC) είναι 2.080 ευρώ. **Μονάδες 3**

**ΟΜΑΔΑ Γ 2010**

Μία επιχείρηση, που λειτουργεί στη βραχυχρόνια περίοδο, για την παραγωγή του προϊόντος της χρησιμοποιεί εργασία, μία πρώτη ύλη και ένα κτίριο το οποίο νοικιάζει. Η αμοιβή κάθε μονάδας εργασίας είναι W=360 ευρώ. Οι δαπάνες της επιχείρησης για το ενοίκιο του κτιρίου και για την πρώτη ύλη ανά μονάδα προϊόντος δε δίνονται.

Όταν η επιχείρηση χρησιμοποιεί 3 μονάδες εργασίας (L), το μέσο προϊόν της εργασίας (AP) είναι ίσο με 5 και το μεταβλητό κόστος παραγωγής (VC) είναι ίσο με 3.780 ευρώ. Όταν η επιχείρηση χρησιμοποιεί 4 μονάδες εργασίας (L), το μέσο προϊόν της εργασίας (ΑΡ) είναι ίσο με 4,5 και το συνολικό κόστος παραγωγής (ΤC) είναι ίσο με 5.400 ευρώ.

**Γ1.** Να υπολογίσετε την ποσότητα του προϊόντος που παράγεται, όταν η επιχείρηση χρησιμοποιεί 3 μονάδες εργασίας καθώς και αυτή που παράγεται, όταν η επιχείρηση χρησιμοποιεί 4 μονάδες εργασίας. **Μονάδες 4**

**Γ2.** Να υπολογίσετε το κόστος της πρώτης ύλης ανά μονάδα προϊόντος. **Μονάδες 6**

**Γ3.** Να υπολογίσετε το ενοίκιο που πληρώνει η επιχείρηση για το κτίριο που χρησιμοποιεί. **Μονάδες 7**

**Γ4.** Πόσο θα αυξηθεί το μεταβλητό κόστος (VC), αν αυξηθεί η παραγωγή από 15 σε 17 μονάδες; **Μονάδες 8**

**ΟΜΑΔΑ Γ 2011**

Τα δεδομένα του παρακάτω πίνακα αναφέρονται σε μία επιχείρηση που λειτουργεί στη βραχυχρόνια περίοδο.

|  |  |
| --- | --- |
|  **Αριθμός Εργατών (L)** | **Προϊόν (Q)** |
| 0 | 0 |
| 1 | 2 |
| 2 | 8 |
| 3 | ; |
| 4 | ; |

**Γ1.** Γνωρίζοντας ότι στον τρίτο εργάτη το μέσο προϊόν (AP) είναι μέγιστο, να υπολογίσετε την ποσότητα προϊόντος (Q) που παράγεται, όταν απασχολούνται τρεις εργάτες. **Μονάδες 5**

**Γ2.** Όταν συνολικά παράγονται δύο μονάδες προϊόντος από τον πρώτο εργάτη, το οριακό κόστος (MC) είναι 84 ευρώ. Να υπολογίσετε το μεταβλητό κόστος (VC) και το μέσο μεταβλητό κόστος (AVC) στο συγκεκριμένο επίπεδο παραγωγής.

**Μονάδες 4**

**Γ3 α.** Γνωρίζοντας ότι, όταν απασχολούνται δύο εργάτες και το μέσο μεταβλητό κόστος (AVC) είναι 63 ευρώ, να υπολογίσετε το μεταβλητό κόστος (VC) που αντιστοιχεί στους δύο εργάτες και **β**. Γνωρίζοντας ότι όταν απασχολούνται τρεις εργάτες και το μεταβλητό κόστος (VC) είναι  756 ευρώ, να υπολογίσετε το οριακό κόστος (MC) που αντιστοιχεί στους τρεις εργάτες.

**Μονάδες 6**

**Γ4** . Αν το μέσο μεταβλητό κόστος (AVC) που αντιστοιχεί στους τέσσερις εργάτες είναι 66 ευρώ και το οριακό κόστος (MC) 84 ευρώ, να υπολογίσετε την ποσότητα (Q) που παράγουν οι τέσσερις εργάτες. **Μονάδες 6**

**Γ5**. Σε ποιο αριθμό εργατών εμφανίζεται η λειτουργία του νόμου της φθίνουσας απόδοσης και γιατί; **Μονάδες 4**

**Ομάδα Γ 2013 Επαναληπτικές**

Δίνεται ο παρακάτω πίνακας που αφορά μια επιχείρηση που λειτουργεί σε βραχυχρόνια περίοδο:

|  |  |  |  |
| --- | --- | --- | --- |
| Αριθμός Εργατών (L) | Συνολικό Προϊόν (Q) | Μεταβλητό Κόστος           (VC) | Συνολικό Κόστος           (TC) |
| 0 | 0 |   |   |
| 1 | 4 | 7.560 |   |
| 2 | 10 |   | 23.840 |
| 3 | 18 | 30.240 |   |
| 4 | 28 |   | 51.560 |
| 5 | 40 | 63.000 |   |
| 6 | 48 |   | 81.800 |
| 7 | 54 | 85.680 |   |
| 8 | 56 |   | 96.920 |

**Γ1**. Στην επιχείρηση που λειτουργεί σε βραχυχρόνια περίοδο, σύμφωνα με τον παραπάνω πίνακα, δίνεται εργατικός μισθός 2.520 ευρώ. Να βρεθεί το κόστος της πρώτης ύλης ανά μονάδα προϊόντος, με δεδομένο ότι το κόστος της πρώτης ύλης, καθώς και ο εργατικός μισθός είναι σταθερά σε κάθε επίπεδο παραγωγής και εργασίας.  **Μονάδες 5**

**Γ2**. Να μεταφέρετε στο τετράδιό σας τον παραπάνω πίνακα και να συμπληρώσετε τα κενά του, παρουσιάζοντας τους σχετικούς υπολογισμούς. **Μονάδες 5**

**Γ3**. Πόσο θα μειωθεί το κόστος της επιχείρησης, αν η παραγωγή μειωθεί από 55 μονάδες σε 50 μονάδες προϊόντος;

**Μονάδες 8**

**Γ4**. Αν η επιχείρηση παράγει 56 μονάδες προϊόντος και θέλει να μειώσει το κόστος κατά 8.400 ευρώ, πόσες μονάδες πρέπει να ελαττωθεί η παραγωγή;  **Μονάδες 7**

**Ομάδα Γ 2017 Ιουλίου**

Δίνεται ο παρακάτω πίνακας παραγωγής και κόστους μιας επιχείρησης, που λειτουργεί στη βραχυχρόνια περίοδο και παράγει ένα προϊόν.

|  |  |  |  |  |  |  |
| --- | --- | --- | --- | --- | --- | --- |
| Αριθμός Εργατών (L)  | Συνολικό Προϊόν (Q)  | Μέσο Προϊόν (AP)  | ΟριακόΠροϊόν (ΜP)  | Μεταβλητό Κόστος (VC)  | Μέσο Μεταβλητό Κόστος (AVC)  | Οριακό Κόστος (MC) |
| 1 | 2 | 2 | 2 | 14 | 7 | 7 |
| 2 | 6 | 3 | 4 | 32 | ; | 4,5 |
| 3 | 12 | ; | 6 | 54 | 4,5 | 3,6 |
| 4 | 20 | 5 | ; | 80 | 4 | 3,2 |
| 5 | 25 | 5 | 5 | 100 | 4 | ; |
| 6 | 27 | 4,5 | 2 | 114 | 4,2 | 7 |
| 7 | 28 | 4 | 1 | 126 | 4,5 | 12 |
| 8 | 28 | 3,5 | 0 | 136 | 4,8 |  +00 |

**Γ1**. Να μεταφέρετε τον πίνακα στο τετράδιό σας και, κάνοντας τους κατάλληλους υπολογισμούς (με ακρίβεια ενός δεκαδικού ψηφίου, όπου είναι απαραίτητο), να αντικαταστήσετε τα ερωτηματικά με τις σωστές αριθμητικές τιμές.  **Μονάδες 5**

**Γ2**. Να υπολογίσετε το Σταθερό Κόστος της επιχείρησης (FC), όταν για μηδενική παραγόμενη ποσότητα (Q=0) το Συνολικό Κόστος (ΤC) της επιχείρησης είναι 30 χρηματικές μονάδες (μονάδες 2). Να αιτιολογήσετε την απάντησή σας (μονάδες 2).

**Μονάδες 4**

**Γ3**. Η επιχείρηση απασχολεί 5 μονάδες σταθερού συντελεστή. Να υπολογίσετε την τιμή του σταθερού συντελεστή.

**Μονάδες 3**

**Γ4**. Όταν μοναδικοί μεταβλητοί συντελεστές είναι η εργασία και η πρώτη ύλη, να υπολογίσετε το κόστος της πρώτης ύλης ανά μονάδα προϊόντος (c) με δεδομένο ότι η αμοιβή της εργασίας (w) είναι 10 χρηματικές μονάδες. Τα w και c παραμένουν σταθερά. **Μονάδες 5**

**Γ5**. Να υπολογίσετε πόσο αυξάνεται το κόστος της επιχείρησης, όταν η παραγωγή αυξάνεται από 22 μονάδες σε 26 μονάδες προϊόντος.  **Μονάδες 8**

**Ομάδα Γ 2019 Σεπτεμβρίου**

Μία επιχείρηση, που λειτουργεί στη βραχυχρόνια περίοδο παραγωγής, χρησιμοποιεί ως μοναδικό μεταβλητό συντελεστή παραγωγής την εργασία και 10 μονάδες σταθερού συντελεστή. Όταν απασχολεί 20 εργάτες, παράγει συνολικά 250 μονάδες προϊόντος. Αν απασχολήσει 30 εργάτες, η συνολική παραγωγή αυξάνεται κατά 250 μονάδες, το μεταβλητό κόστος ανά μονάδα προϊόντος γίνεται 18 χρηματικές μονάδες και το μέσο συνολικό κόστος (ATC) 30 χρηματικές μονάδες. Αν απασχολήσει 40 εργάτες, το μεταβλητό κόστος ανά μονάδα προϊόντος γίνεται 20 χρηματικές μονάδες.

**Γ1**.Να υπολογίσετε την αμοιβή (w) της εργασίας. **Μονάδες 6**

**Γ2**.Αν η επιχείρηση αυξήσει την παραγωγή της από 450 σε 580 μονάδες, με τι κόστος θα επιβαρυνθεί; **Μονάδες 8**

**Γ3**.α.Να υπολογίσετε το σταθερό κόστος της επιχείρησης. (μονάδες 4) β. Να υπολογίσετε την τιμή μονάδας του σταθερού συντελεστή. (μονάδες 3) **Μονάδες 7**

**Γ4**.Να αιτιολογήσετε γιατί το οριακό κόστος είναι σημαντικό μέγεθος για την επιχείρηση. **Μονάδες 4**

**Ομάδα Γ 2020 Επαναληπτικές (παλαιό και νέο)**

Δίνεται ο παρακάτω πίνακας μιας υποθετικής επιχείρησης που λειτουργεί στη βραχυχρόνια περίοδο παραγωγής:

|  |  |  |  |  |  |
| --- | --- | --- | --- | --- | --- |
| L  | Q | TC | VC | AVC | MC |
| 0 | 0 | 60 |  | - | - |
| 1 | 4 | 120 | 60 | 15 | 15 |
| 2 | 10 | 180 | 120 | 12 | 10 |
| 3 | 18 | 240 | 180 |  | 7,5 |
| 4 | 24 |  | 240 | 10 |  |
| 5 | 28 | 360 | 300 | 10,7 |  |
| 6 |  |  |  | 12 | 30 |

**Γ1**. Να μεταφέρετε τον πίνακα στο τετράδιό σας και να συμπληρώσετε τα κενά, παρουσιάζοντας τους κατάλληλους υπολογισμούς. **Μονάδες 8**

**Γ2**. Να σχεδιαστούν οι καμπύλες του Μέσου Μεταβλητού Κόστους (AVC) και του Οριακού Κόστους (MC) στο ίδιο διάγραμμα.

**Μονάδες 4**

**Γ3**. Τι μας δείχνει η καμπύλη του Μέσου Μεταβλητού Κόστους (AVC); (μονάδα 1) Ποια πορεία ακολουθεί το Μέσο Μεταβλητό Κόστος (AVC); (μονάδα 1) Να εξηγήσετε πού οφείλεται η πορεία αυτή. (μονάδα 1) **Μονάδες 3**

**Γ4**. Αν η επιχείρηση επιθυμεί να μειώσει το συνολικό κόστος παραγωγής από 390 χρηματικές μονάδες σε 330 χρηματικές μονάδες, κατά πόσες μονάδες πρέπει να μειώσει την παραγωγή της; **Μονάδες 5**

**Γ5**. Χρησιμοποιώντας τις τιμές του Οριακού Προϊόντος (ΜΡ) να εξηγήσετε με την προσθήκη ποιου εργάτη αρχίζει να ισχύει ο νόμος της φθίνουσας ή μη ανάλογης απόδοσης. **Μονάδες 5**

**ΟΜΑΔΑ Δ 2021**

Δίνεται ο παρακάτω πίνακας παραγωγής μιας επιχείρησης που λειτουργεί στη βραχυχρόνια περίοδο παραγωγής:

|  |  |  |  |
| --- | --- | --- | --- |
| Ποσότητα Εργασίας (L) | Συνολικό Προϊόν (Q) | Μέσο Προϊόν (AP) | Οριακό Προϊόν (MP) |
| 0 | 0 | - | - |
| 1 | 8 | 8 | 8 |
| 2 | 22 | 11 | 14 |
| 3 | 60 | 20 | 38 |
| 4 | 96 | ; | 36 |
| 5 | ; | ; | ; |
| 6 | 132 | 22 | ; |

**Δ1**. Να μεταφέρετε τον πίνακα στο τετράδιό σας. Αν στον 5ο εργάτη το Μέσο Προϊόν (ΑΡ) παίρνει τη μέγιστη τιμή του, να συμπληρώσετε τα κενά του πίνακα, όπου υπάρχει ερωτηματικό, παρουσιάζοντας τους κατάλληλους υπολογισμούς.

**Μονάδες 10**

**Δ2**. i) Να διατυπώσετε τον νόμο της φθίνουσας ή μη ανάλογης απόδοσης (μονάδες 3). ii) Σε ποια ποσότητα του μεταβλητού συντελεστή «εργασία» φαίνεται η λειτουργία του νόμου της φθίνουσας ή μη ανάλογης απόδοσης (μονάδα 1); Να δικαιολογήσετε την απάντησή σας (μονάδα 1). **Μονάδες 5**

**Δ3**. Το μεταβλητό κόστος (VC) της επιχείρησης αποτελείται από τις δαπάνες για εργασία και από τις δαπάνες για πρώτες ύλες. Η αμοιβή της εργασίας είναι w=3.000 χρηματικές μονάδες και είναι σταθερή για κάθε εργάτη. Το κόστος των πρώτων υλών (c) είναι σταθερό και ίσο για κάθε μονάδα παραγόμενου προϊόντος. Να βρείτε το σταθερό κόστος (FC) της επιχείρησης αν στο επίπεδο παραγωγής του 5ου εργάτη το οριακό κόστος (MC) είναι 525 χρηματικές μονάδες και το μέσο συνολικό κόστος (ATC) είναι 700 χρηματικές μονάδες. **Μονάδες 10**

**Αρχές Οικονομικής Θεωρίας: Θέματα ανάπτυξης (ομάδα Β) ημερήσιων ΓΕΛ του 3ου κεφαλαίου (2000-2022)**

**2001**

α. Να ορίσετε την έννοια της παραγωγικής διαδικασίας.  **Μονάδες 7**

β. Να αναφέρετε τα βασικά στοιχεία της παραγωγικής διαδικασίας.  **Μονάδες 9**

γ. Να εξηγήσετε τα βασικά στοιχεία της παραγωγικής διαδικασίας.  **Μονάδες 9**

**2013**

Με βάση το χρονικό ορίζοντα της επιχείρησης, η οικονομική επιστήμη διακρίνει δύο περιόδους παραγωγής. Να περιγράψετε αυτές τις περιόδους **Μονάδες 16**. Πώς γίνεται η διάκριση αυτή; **Μονάδες 6**. Να αναφέρετε παραδείγματα **Μονάδες 3**.

**Επαναληπτικές 2015**

Να αναφέρετε τι είναι το μέσο κόστος **Μονάδες 3**, ποια είναι τα τρία είδη του βραχυχρόνιου μέσου κόστους, ποιοι είναι οι αντίστοιχοι τύποι τους **Μονάδες 9** και τι δείχνει η καμπύλη του καθενός **Μονάδες 3**. Να αναφέρετε πώς μεταβάλλεται κάθε είδος του βραχυχρόνιου μέσου κόστους, καθώς αυξάνεται η παραγωγή του προϊόντος, και να αιτιολογήσετε κάθε μεταβολή **Μονάδες 10**.

**2020 (παλαιό και νέο)**

Β1.Να περιγράψετε τις χρονικές περιόδους παραγωγής της επιχείρησης, όπως τις διακρίνει η οικονομική επιστήμη.

**Μονάδες 16**

Β2.Πού βασίζεται η διάκριση ανάμεσα σε αυτές τις περιόδους (μονάδες 6); Να αναφέρετε ένα παράδειγμα (μονάδες 3).

**Μονάδες 9**